./data/phi0474/phi008/phi0474.phi008.perseus-lat2.xml
M. Tullius Cicero
'hominibvs coactis ' neminem coegeris,				ipsi convenerint sua sponte; certe cogit is qui congregat homines et convocat;				coacti sunt ei qui ab aliquo sunt unum in locum congregati  si non modo				convocati non sunt, sed ne convenerunt quidem, sed ei modo fuerunt qui etiam antea				non vis ut fieret, verum colendi aut pascendi causa esse in agro consuerant,				defendes homines coactos non fuisse, et verbo quidem superabis me ipso iudice, re				autem ne consistes quidem ullo iudice  vim enim multitudinis restitui				voluerunt, non solum convocatae multitudinis; sed, quia plerumque ubi multitudine				opus est homines cogi solent, ideo de coactis compositum interdictum est; quod etiam				si verbo differre videbitur, re tamen erit unum et omnibus in causis idem valebit,				in quibus perspicitur una atque eadem causa aequitatis  'armatisve '					quid dicemus?